Etätehtävä 3. Kielirikasteisen opetuksen suunnitelma

Jaana Ojaniemi, Aino Eronen, Anni Österberg, Sanna Koskinen, Sari Jämsä, Jaana Hedetniemi

1. Unelma ”Rohkeus käyttää kieltä”
2. Kielirikasteisuutta on jo toteutettu kouluissamme mm. yhdistämällä englannin kielen tuokioita sopiviin arjen tilanteisiin:
* tervehdykset, ruuat, ruokarukous, juhlat, leikit, laulut, sadut, esittäytyminen, värit, numerot, eläimet
1. Lukuvuonna 2017-2018 jatketaan syksystä 2017 alkaen kielirikasteista opetusta entistä suunnitelmallisemmin. Jokainen opettaja vastaa oman luokkansa osalta sille parhaiten sopivasta tavasta ja määrästä toteuttaa kielirikasteisuutta. Tämän lisäksi opettajat suunnittelevat yhteistyössä koko koulun yhteisiä projekteja mm. Suomi 100 vuotta merkeissä. Projekteja toteutetaan mm. pistetyöskentelyperiaatteella, jossa eri-ikäiset oppilaat työskentelevät samassa ryhmässä toisiaan opastaen ja yhdessä pohtien. Projekteissa hyödynnetään myös esim. Seppo-pelialustaa.
2. Kielirikasteisuus on vastaus haasteeseen, jonka kansainvälistyvä maailma asettaa. Tutkimukset ovat myös osoittaneet, että mahdollisimman varhain aloitettu ”suihkuttelu” hyödyntää lapsen herkkyysaikaa ja antaa hyvän pohjan myöhemmälle kielen oppimiselle. Leikinomaisuus ilman selkeitä tulostavoitteita luo positiivista asennetta kieltä kohtaan. Oppilaiden innokkuus antaa myös opettajalle iloa ja intoa suunnitteluun.
3. Alkuopetusikäisillä kielen oppimisen seurannassa pidättäydytään kirjallisesta arvioinnista, vaan oppilaiden edistymistä arvioidaan ensisijaisesti havainnoimalla harjoitteista suoriutumista ja oppilaiden asennoitumista.
4. Koulun mukana olemisesta kokeilussa on tiedotettu mm. koulukokouksissa ja vanhempainvarteissa.
5. Kokeiluun liittyen kouluille hankitaan uutta materiaalia, kuten pelejä. Kielen opettelua rikastetaan ja juhlistetaan säännöllisesti pelitunneilla. Kauden lopuksi voidaan pitää myös ”päätösbileet”.